Angkor Wat

Angkor Wat (aksara Khmer: អង្គរវត្ត, aratiliyo "kota candi" meyalo "kota percandian") yito bangunan keagamaan (percandian) u paling damango to dunia monto segi tanggalo areal sababu tatambati to lahan utanggaliyo 162,6 hektar (1,626 km²). Angkor Wat bilonguliyo to awali abati ke-12 lali candi kenegaraan oli Raja Suryawarman II to Yasodarapura (aksara Khmer: យសោធរបុរៈ, masatiya Angkor), ibu kota Kerajaan Kambujadesa. Candi pendarmaan Raja Suryawarman II botiye to’u bohuliyo yito candi agama Hindu upilobakatiyaliyo ode Dewa Wisnu, lapata’o yirubahliyo lali candi agama Buddha towimbidu akhiri abati ke-12.

Lali candi u rarawati to situs arkeologi Angkor, Angkor Wat yito tuwa-tuwawuliyo bangunan u donggo filungsiyaliyo lali pusat kegiatan religius anggadu piloitihuloliyo. Mahakarya arsitektur Khmer langgam klasik botiye talatuwawu situs peziarahan utama umat Buddha Kamboja wawu umat Buddha monto nga’ami penjuru dunia. Candi botiye malali lambang negara Kamboja, corak hias bendera Kamboja, wawu daya tarik wisata utama to Kamboja. Angkor Wat olo berjasa mentransformasi Kamboja lali negara Buddha.

Angkor Wat yito lali perpaduan dulo langgam utama bangunan candi Khmer, deuwitoliyo langgam candi gunungan wawu langgam candi berserambi. Angkor Wat yirancangiyaliyo lali lambang Mahameru, persemayaman para dewa menurut kosmologi Hindu-Buddha. Percandian u heli-helili lo waduk uhayaiyo lebe u delo 5 kilometer (3 mil) bala-bala tembok uhayaiyo 3,6 kilometer (2,2 mil) botiye woluwo mohelu totolu serambi persegi panjang wolo ulanggatiyo bebedawa tuwewu wolo uwewoliyo ma’o. Tohungiyo lo percandian tihu-tihulo mohelu limo candi menara todelomo tatanan pancayatana. Bebedawa monto candi-candi Angkor to umumiliyo, Angkor Wat pilotihulo liyo hahadapu odetilayo.

 Etimologi 
Tanggulo Khmer modern ode percandian botiye, deuwito Angkor Wat (aksara Khmer: អង្គរវត្ត) meyalo Nokor Wat (aksara Khmer: នគរវត្ត),Kamus bahasa Khmer, bersumber dari kamus bahasa Khmer institut agama Buddha Kamboja, hlm. 1424, terbit tahun 2007 u’aratiliyo "kota candi" meyalo "kota percandian". Angkor (aksara Khmer: អង្គរ) yitoliyo lafalan daerah setempat ode kata nokor (aksara Khmer: នគរ), u’aratiliyo "kota" meyalo "ibu kota". Kata nokor asaliliyo lonto kata nagara (aksara Dewanagari: नगर) todelomo bahasa Sanskerta meyalo bahasa Pali u’aratiliyo "kota".Kamus Bahasa Khmer Chuon Nath (1966, Institut Agama Buddha, Phnom Penh) Wat (aksara Khmer: វត្ត) aratiliyo "lingkungan candi", lonto kata wāṭa (aksara Dewanagari: वाट) todelomo bahasa Sanskerta meyalo bahasa Pali u’aratiliyo "lingkungan".Cambodian-English Dictionary by Robert K. Headley, Kylin Chhor, Lam Kheng Lim, Lim Hak Kheang, and Chen Chun (1977, Catholic University Press)

Tanggulo asliliyo yito Wrah Wisnuloka meyalo Parama Wisnuloka (aksara Dewanagari: परमविष्णुलोक; aksara Khmer: បរមវិស្ណុលោក, Barom Wisnulōk), uwito tanggulo anumerta Raja Suryawarman II.

 Sejarah 
Angkor Wat terletak 5,5 kilometer (3,4 mil) to wimbihu utara kota modern Siem Reap, dila molamingo monto wimbihu selatan monto ngope’e ode timur monto bakasi ibu kota Kerajaan Kambujadesa u pupusati to candi Baphuon.

Menurut mitos, Angkor Wat bilonguliyo toparenta li Dewa Indra upawaliyaliyo mali istana lowala’iyo, Preca Ket Mealea. Menurut katarangani lo musafir Tiongkok lonto abati ke-13, Zhou Daguan,woluwo pihaku u paracaya wanu Angkor Wat bilonguliyo bo ngohuyi oli dewa undagi.

Tahapu awali perancangan wawu pengerjaan Angkor Wat yilaksanaliyo to paruh bungaliyo lo abati ke-12, to sembo pemerintahan Raja Suryawarman II (lomarenta to tawunu 1113 sambe kira-kira tawunu 1150). Bebedawa wolo kebijakan lo raja-raja pendahululiyo u menganut aliran Saiwa, Suryawarman II lopobakti Angkor Wat ode Dewa Wisnu. Percandian botiye bilonguliyo pilopohunaliyo lali kuil kenegaraan wawu olo ibu kota kerajaan. Tanggulo asli lo Angkor Wat dila otawa, sababu dila yilo’otapu yupa prasasti meyalo prasasti-prasasti uwewoma’o lonto masa pembangunanliyo uhemo otanggula keberadaan percandian botiye, bo’olo mungkin saja tangguliyo yito "Warah Wisnulok", madelo tanggulo dewa uhepujaliyo todelomiyo.